[{"text_idx": "#000002", "text": "La profesoro pretiganta la Esperanto-tablon"}, {"text_idx": "#000003", "text": "Se vi havas je dispono 10 minutojn, malgrandan tablon por ekspozicieto, c\u0302irkau\u0306 aliaj tabletoj kun aliaj lingvoj, kiel organizi fulmoprezenton (mi tradukas tiel \u201cspeak-dating\u201d) de Esperanto?"}, {"text_idx": "#000004", "text": "Mi volas kunpartigi mian respondon per mia sperto. La nura deviga afero kiun la organizantoj postulis estas la flago. C\u0302iu lingvo (au\u0306 lando) havas flagon \u2014 interese, la nederlandan signolingvon oni identigis per foto de signanto, c\u0302ar ne ekzistas specifa flago."}, {"text_idx": "#000005", "text": "La verdan flagon g\u0302enerale oni ne konas; lau\u0306 kutima uzo de la verda koloro tiela, se mankas skribaj\u0302oj en Esperanto, oni supozas, ke temas pri Islama lando en centra Azio. Eble la Unua Libro kies kovrilo estas c\u0302efe en la rusa povas misvojigi homojn."}, {"text_idx": "#000008", "text": "Tute hazarde, junajn homojn altiris la kovrilo de Kontakto kun Arnold Schrwarzenegger. Oni demandas min c\u0302u li parolas au\u0306 subtenas la lingvon; mia respondo estis, ke homoj kiuj parolas Esperanton ne devige parolas nur *pri* Esperanto sed ankau\u0306 pri la mondo g\u0302enerale. Aparte pri tutmondaj temoj."}, {"text_idx": "#000009", "text": "C\u0302iuj ekkomprenas la esprimon \u201cklimata aktivulo\u201d sen bezono de helpo. Per folietoj mi montris, ke per 5 vorteroj: klimat-, aktiv-, -ul-, -a, -o oni povas formi, kvazau\u0306 ludante, sufic\u0302e multajn vortojn: klimato, aktiva, ulo, ktp. Tiun klarigon mi faris en aliaj lingvoj \u2014 homo kiuj interesig\u0302as g\u0302enerale jam plurlingvemas. Kaj fino de la gramatiko. 3 minutojn maksimume mi dedic\u0302is al tio. C\u0302ion alian mi klarigis senpere en Esperanto per simplaj frazoj, akompanataj de gestoj. Tiel ili spertas la kompreneblon de Esperanto sen esplicita klarigo."}, {"text_idx": "#000011", "text": "Mia nura konsilo estas montri konkretajn kulturaj\u0302on kiujn vi s\u0302atas, kaj doni donacete flugfolion au\u0306 libreton kun la bazaj informoj \u2014 mi havis la s\u0302losilon de Esperanto Nederland, kiun c\u0302iu nederlandparolanto aprezis."}, {"text_idx": "#000012", "text": "Surprize, malofte mi montris retejojn per mia telefono: Pasporta kaj Eventa Servoj estas la plej efikaj. Foje Vikipediaj pag\u0302oj pri landaj asocioj ankau\u0306 utilas. Sed konkretaj aj\u0302oj atestas, ke temas pri konkreta lingvo. Fakte, la libro eldonita de Oxford University Press nerekte diras, ke Esperanto estas inda je esplorado akademie."}, {"text_idx": "#000014", "text": "Lascia un commento Annulla risposta"}, {"text_idx": "#000016", "text": "Do il mio consenso affinche\u0301 un cookie salvi i miei dati (nome, email, sito web) per il prossimo commento."}]